***ΕΝΟΤΗΤΑ 2***

***« Η ΕΚΠΑΙΔΕΥΣΗ ΤΩΝ ΠΑΙΔΙΩΝ ΣΤΗΝ ΑΡΧΑΙΑ ΑΘΗΝΑ»***

***Μετάφραση:*** *Στην**Αθήνα διδάσκουν και νουθετούν τα παιδιά με φροντίδα. Πρώτα – πρώτα η παραμάνα και η μητέρα και ο παιδαγωγός και ο ίδιος ο πατέρας, φροντίζουν πως θα γίνει το παιδί ακόμα καλύτερο, διδάσκοντας το ότι το ένα είναι δίκαιο, το άλλο άδικο, αυτό ωραίο, το άλλο άσχημο. Έπειτα, όταν τα παιδιά, φτάσουν στην κατάλληλη ηλικία, οι γονείς τα στέλνουν στα σπίτια των δασκάλων, όπου οι δάσκαλοι της γραφής και της ανάγνωσης, φροντίζουν να μάθουν γράμματα και να καταλαβαίνουν όσα είναι γραμμένα, ενώ οι κιθαριστές με το να παίζουν λύρα, προσπαθούν να τα κάνουν πιο ήμερα και εξοικειώνουν την ψυχή τους στο ρυθμό και την αρμονία. Επιπλέον, τα παιδιά συχνάζουν στα γυμναστήρια και στις παλαίστρες, όπου οι δάσκαλοι της γυμναστικής, κάνουν τα σώματα τους πιο δυνατά, για να μην αναγκάζονται να δειλιάζουν εξαιτίας της κακής σωματικής κατάστασης…*

***ΕΝΟΤΗΤΑ 3***

***« ΕΠΑΓΓΕΛΜΑΤΑ ΤΩΝ ΑΡΧΑΙΩΝ ΑΘΗΝΑΙΩΝ»***

***Μετάφραση****: Οι Αθηναίοι, όπως και αυτοί που κατοικούν στις άλλες πόλεις, ασκούν πολλά επαγγέλματα στη ζωή τους, για να εξασφαλίζουν τα αναγκαία: Ο Ναυσικύδης , για παράδειγμα, που ήταν πλοιοκτήτης, μεριμνούσε για τη συντήρηση του εαυτού του και των δικών του και το ίδιο ακριβώς έκαναν ο Ξένων, ο έμπορος και ο Ξενοκλής, ο μικροπωλητής. Ο Πολύζηλος, συντηρούσε τον εαυτό του και τους οικιακούς του δούλους με την Παρασκευή κριθάλευρου και ακόμα πολλές φορές προσέφερε δημόσια υπηρεσία στην πόλη με δικά του χρήματα. Ο Γλαύκων, από το Χολαργό, ήταν γεωργός και έτρεφε βόδια, ο Δημέας ζούσε από την τέχνη της κατασκευής χλαμύδων και οι περισσότεροι από τους Μεγαρείς από την τέχνη της κατασκευής εξωμίδων. Αρκετοί από τους πολίτες, μάθαιναν καλά κάποια τέχνη, όπως την τέχνη του μαρμαρά, του κεραμέα, του μαραγκού, του τσαγκάρη και εξασφάλιζαν πάρα πολλά αναγκαία για τη ζωή τους αγαθά…*

***ΕΝΟΤΗΤΑ 4***

***« ΕΝΑ ΤΑΞΙΔΙ ΕΠΙΣΤΗΜΟΝΙΚΗΣ ΦΑΝΤΑΣΙΑΣ»***

***Μετάφραση:*** *Είχαμε διανύσει, λοιπόν, κατά το θαλάσσιο ταξίδι μας περίπου τριακόσια στάδια και πλησιάζαμε ένα νησί μικρό και έρημο. Αφού μείναμε στο νησί πέντε μέρες, την έκτη ξεκινούμε και την όγδοη διακρίνουμε πολλούς ανθρώπους να τρέχουν εδώ και εκεί πάνω στη θάλασσα, που έμοιαζαν με εμάς σε όλα, δηλ. και στο σώμα και στο ανάστημα, εκτός από τα πόδια μόνο. Γιατί αυτά τα είχαν κατασκευασμένα από φελλό. Για αυτόν το λόγο μάλιστα, νομίζω και ονομάζονται Φελλόποδες. Απορούσαμε, λοιπόν, βλέποντας τους να μη βουλιάζουν, αλλά να μένουν πάνω από τα κύματα και να βαδίζουν χωρίς φόβο. Και αυτοί μας πλησιάζουν και μας αγκαλιάζουν και μας λένε στα ελληνικά ότι βιάζονται να φτάσουν στη Φελλώ, την πατρίδα τους. Ως ένα σημείο, λοιπόν, μας συνοδεύουν , τρέχοντας δίπλα μας και έπειτα , αλλάζοντας δρόμο προχωρούν , ευχόμενοι σε εμάς « καλό ταξίδι».*